title: Kommissionens gennemførelsesforordning (EU) 2019/1213 af 12. juli 2019 om nærmere bestemmelser til sikring af ensartede betingelser for gennemførelsen af interoperabilitet og kompatibilitet af vejeanordninger på køretøjer i henhold til Rådets direktiv 96/53/EF (EØS-relevant tekst.)

text:
                  18.7.2019

                  DA

                  Den Europæiske Unions Tidende

                  L 192/1

         KOMMISSIONENS GENNEMFØRELSESFORORDNING (EU) 2019/1213
         af 12. juli 2019
         om nærmere bestemmelser til sikring af ensartede betingelser for gennemførelsen af interoperabilitet og kompatibilitet af vejeanordninger på køretøjer i henhold til Rådets direktiv 96/53/EF
         (EØS-relevant tekst)
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Rådets direktiv 96/53/EF af 25. juli 1996 (1), særlig artikel 10d, stk. 5, og
         ud fra følgende betragtninger:

                     (1)

                     Medlemsstaterne kan i medfør af direktiv 96/53/EF anvende vejeanordninger på køretøjer til at foretage kontrol af køretøjer eller vogntog, der muligvis er overlastet.

                     (2)

                     I henhold til andet afsnit i artikel 10d, stk. 5, i direktiv 96/53/EF, og med henblik på at sikre interoperabilitet skal vejeanordninger på køretøjer være i stand til på ethvert tidspunkt at sende vægtoplysninger fra et køretøj i brug til de kompetente myndigheder og til føreren via en grænseflade defineret af CEN DSRC-standarderne. Der bør derfor vedtages tekniske specifikationer, der tilpasser indholdet af standarderne til den særlige karakter af de oplysninger, der skal leveres af vejeanordninger på køretøjer.

                     (3)

                     Vejeanordninger på køretøjer kan monteres på motorkøretøjer og på påhængskøretøjer samt sættevogne. Det er nødvendigt at sikre, at vejeanordninger på køretøjer, der monteres på forskellige køretøjer i et vogntog, er indbyrdes kompatible. Kompatibilitet bør sikres ved gennemførelse af de europæiske standarder om C-ITS, jf. den delegerede retsakt, der supplerer Europa-Parlamentets og Rådets direktiv 2010/40/EU (2) med hensyn til indførelse og praktisk anvendelse af samarbejdende intelligente transportsystemer.

                     (4)

                     Medlemsstater, der stiller krav om montering af vejeanordninger på køretøjer, bør kunne undtage køretøjer eller vogntog, hvor det er umuligt at overstige den maksimalt tilladte vægt, f.eks. påhængsvogne eller sættevogne, der specifikt er konstrueret til transport af væsker eller husdyr, fra denne forpligtelse.

                     (5)

                     Anvendelse af vejeanordninger på køretøjer med henblik på håndhævelse kan give anledning til forsøg på manipulation, som det er tilfældet med andre køretøjssystemer som f.eks. digitale fartskrivere eller systemer til begrænsning af emissioner. For at sikre en passende grad af beskyttelse mod manipulation skal kommunikationen mellem motorkøretøj og påhængsvogn eller sættevogn sikkerhedsbeskyttes. Desuden bør vejeanordninger på køretøjer certificeres i henhold til de fælles kriterier af et certificeringsorgan, der er anerkendt af forvaltningsudvalget inden for rammerne af »aftalen om gensidig anerkendelse af evalueringscertifikater vedrørende IT-sikkerhed« fra Gruppen af Højtstående Embedsmænd vedrørende Informationssystemers Sikkerhed (SOG-IS).

                     (6)

                     Medlemsstater, der vælger at indføre krav om montering af vejeanordninger på køretøjer, bør sikre, at køretøjerne underkastes eftersyn af udstyret på OBW-værksteder. For at sikre en ensartet gennemførelse af de bestemmelser om interoperabilitet, der er fastsat i denne forordning, bør disse værksteder sikre, at vejeanordninger på køretøjer fungerer med en passende grad af nøjagtighed. Disse værksteder kan, forudsat at der foretages de nødvendige justeringer, være synsvirksomheder som omhandlet i Europa-Parlamentets og Rådets direktiv 2014/45/EU (3), værksteder som omhandlet i Europa-Parlamentets og Rådets forordning (EU) nr. 165/2014 (4) eller ethvert andet værksted, der opfylder kravene i denne forordning. Der bør ikke være krav om, at medlemsstater, som vælger ikke at indføre vejeanordninger på køretøjer på grundlag af artikel 10d, stk. 1, i direktiv 96/53/EF, skal oprette disse værksteder.

                     (7)

                     Den nuværende teknologiske status gør det ikke muligt at gennemføre hverken kommunikationsstandarderne CEN DSRC eller C-ITS i vejeanordninger på køretøjer inden den 27. maj 2021. Der bør derfor antages en faseopdelt tilgang til gennemførelsen af vejeanordninger på køretøjer, således at branchen er i stand til at udvikle produkter, der opfylder kravene i denne forordning og i særdeleshed bilag II samt visse krav i bilag III. De medlemsstater, der vælger at indføre krav om montering af vejeanordninger på køretøjer, bør senest fra den 27. maj 2021 anvende kravene vedrørende fase 1 i bilag I og III. Der bør gives en yderligere frist på tre år for anvendelse af kravene i bilag II samt kravene vedrørende fase 2 i bilag I og III.

                     (8)

                     Medlemsstaterne kan træffe særlige foranstaltninger for at kræve, at de køretøjer, som de kompetente myndigheder kontrollerer for at sikre overensstemmelse med direktiv 96/53/EF, og som tages i brug fra og med den 27. maj 2021 og er indregistreret på deres område, udstyres med vejeanordninger på køretøjet. Der bør ikke stilles krav om eftermontering af sådant udstyr på køretøjer, der er taget i brug og indregistreret inden ovennævnte dato.

                     (9)

                     Foranstaltningerne i denne forordning er i overensstemmelse med udtalelse fra Vejtransportudvalget, der er omhandlet i artikel 10i i direktiv 96/53/EF —

               VEDTAGET DENNE FORORDNING:

            Artikel 1
            Anvendelsesområde

               1.   Denne forordning fastlægger ensartede betingelser for interoperabilitet og kompatibilitet af vejeanordninger på køretøjer, der monteres i køretøjer eller vogntog, med henblik på at sikre overensstemmelse med artikel 10d, stk. 4 og 5, i Rådets direktiv 96/53/EF eller kravene om maksimal vægt for national trafik i den medlemsstat, hvor køretøjet er i brug.

               2.   Denne forordning gælder ikke for medlemsstater, der ikke har valgt at indføre vejeanordninger på køretøjer i henhold til artikel 10d, stk. 1, i direktiv 96/53/EF.

               3.   Medlemsstaterne kan undtage køretøjer eller vogntog fra kravet om at montere vejeanordninger på køretøjer, når konstruktionen eller lasttypen gør det umuligt at overstige den maksimalt tilladte vægt. Sådanne undtagelser må ikke baseres på den største teknisk tilladte totalmasse for et køretøj som angivet af fabrikanten. De køretøjer eller vogntog, der er omfattet af en undtagelse, kan stadig være underlagt de kompetente myndigheders kontrol af den maksimalt tilladte vægt.

            Artikel 2
            Definitioner
            I denne forordning forstås ved:
            a)   »vejeanordning på køretøj« (on-board weighing equipment, OBW): anordning på et køretøj, der er i stand til at bestemme den samlede vægt eller akseltrykket
            b)   »samlet vægt«: den samlede vægt af et motorkøretøj og, i tilfælde af et vogntog, af vogntoget som målt af vejeanordningen på køretøjet, i kilogram
            c)   »akseltryk« eller »akselbelastning«: vægten af en enkelt aksel eller akselgruppe, i belæsset stand som målt af vejeanordningen på køretøjet, i kilogram
            d)   »beregnet vægt« eller »vægtværdi«: enten den samlede vægt eller akseltrykket i kilogram
            e)   »motorkøretøjsenhed« (motor vehicle unit, MVU): den del af vejeanordningen på køretøjer, der anbringes i motorkøretøjet, med undtagelse af sensorer, og som er i stand til at indsamle, lagre, behandle data og beregne en vægtværdi med udgangspunkt i disse data
            f)   »påhængskøretøjsenhed« (trailer unit, TU): den del af vejeanordningen på køretøjer, der anbringes i et påhængskøretøj eller en sættevogn, med undtagelse af sensorer, og som er i stand til at indsamle, lagre, behandle data fra påhængskøretøjet eller sættevognen og beregne akseltrykket med udgangspunkt i disse data
            g)   »køretøjsenhed til dedikeret kortdistancekommunikation« (dedicated short range communication vehicle unit, DSRC-VU): »udstyr til tidlig fjernafsløring«, som omhandlet i tillæg 14 til bilag IC til Kommissionens gennemførelsesforordning (EU) 2016/799 (5), der kan modtage OWS-data fra enten motorkøretøjsenheden eller C-ITS-stationen og sende dem til REDCR-læseren
            h)   »læser til kommunikation om tidlig fjernafsløring« (remote early detection communication reader, REDCR-læser): de retshåndhævende myndigheders læser til kommunikation om tidlig fjernafsløring, som er i stand til at læse OWS-data, der overføres af DSRC-VU'en. REDCR-læseren kan være samme anordning som den, der anvendes til at læse RTM-data (data til fjernovervågning af takograf) i henhold til forordning (EU) 2016/799, selv om både overførsel af RTM-data og OWS-data skal ske i henhold til særskilte anmodninger fra REDCR-læseren
            i)   »vægtdata«: de rådata, der overføres mellem elementer i vejeanordninger på køretøjer, og som skal behandles for at opnå den beregnede vægt
            j)   »data fra vejesystem på køretøj« (on-board weighing system data, OWS-data): sikrede data, som REDSCR-læseren anmoder DSRC-VU'en om i et på forhånd fastlagt format
            k)   »sensor«: den del af vejeanordningen på et køretøj, der ved at måle specifikke fysiske parametre kan generere vægtdata, som anvendes af enten motorkøretøjsenheden eller påhængskøretøjsenheden til videre behandling
            l)   »station for samarbejdende intelligente transportsystemer«(»C-ITS-station«): C-ITS-stationen som omhandlet i den delegerede retsakt, der supplerer direktiv 2010/40/EU med hensyn til indførelse og drift af samarbejdende intelligente transportsystemer, der er vedtaget i medfør af direktivets artikel 6, stk. 1
            m)   »adressetildelingsfase«: indledende fase i den elektroniske kommunikation mellem køretøjer i vogntog, hvor hvert enkelt køretøj tildeles en position
            n)   »OBW-værksted«: et værksted, der er autoriseret af en medlemsstat til at udføre eftersyn af vejeanordninger på køretøjer.

            Artikel 3
            Certifikatpolitik
            Medlemsstaterne sikrer, at der er mindst en rodcertificeringsmyndighed, en registreringsmyndighed og en godkendelsesmyndighed, som for så vidt angår vejeanordninger på køretøjer kan udføre de funktioner, der er beskrevet i certifikatpolitikken for indførelse og drift af samarbejdende intelligente transportsystemer (C-ITS) som omhandlet i den delegerede retsakt om supplering af direktiv 2010/40/EU med hensyn til indførelse og drift af samarbejdende intelligente transportsystemer, der er vedtaget i medfør af nævnte direktivs artikel 6, stk. 1.

            Artikel 4
            Periodisk eftersyn

               1.   Vejeanordninger på køretøjer skal underkastes et periodisk eftersyn på et OBW-værksted hvert andet år efter montering af anordningen i køretøjet eller vogntoget.

               2.   Periodisk eftersyn skal udføres i overensstemmelse med bilag IV.

               3.   Eftersynet skal sikre, at følgende krav er opfyldt:

                           a)

                           at vejeanordningen på køretøjet er monteret i overensstemmelse med fabrikantens anvisninger og er passende for køretøjet

                           b)

                           at vejeanordningen på køretøjet fungerer korrekt og leverer vægtværdierne nøjagtigt

                           c)

                           at der ikke er nogen manipulerende anordninger på vejeanordningen på køretøjet eller spor af brug af sådanne.

               4.   Efter endt eftersyn skal OBW-værkstedet udfærdige en eftersynsrapport om vejeanordningen på køretøjet. En kopi af rapporten opbevares i køretøjet.

               5.   Eftersynsrapporten skal som minimum indeholde følgende oplysninger:

                           a)

                           køretøjets identifikationsnummer (VIN- eller stelnummer)

                           b)

                           tid og sted for kontrollen

                           c)

                           om kontrollen er bestået (ja/nej)

                           d)

                           de konstaterede mangler, herunder manipulation, samt de nødvendige afhjælpende foranstaltninger

                           e)

                           datoen for næste periodiske eftersyn eller det nuværende certifikats udløbsdato, hvis denne oplysning ikke fremgår på anden vis

                           f)

                           navn, adresse og identifikationsnummer på OBW-værkstedet og underskrift eller identifikation af den ansvarlige for eftersynet

                           g)

                           mærke, type, identifikationsnummer, nummer på typeafprøvningsattesten og dato for seneste kontrol af den certificerede vejeanordning, der er anvendt til det periodiske eftersyn.

               6.   Eftersynsrapporterne opbevares i mindst to år regnet fra det tidspunkt, hvor rapporten blev udfærdiget. Medlemsstaterne kan dog beslutte, at eftersynsrapporterne skal fremsendes til den kompetente myndighed i løbet af den pågældende periode. I tilfælde, hvor eftersynsrapporterne opbevares af OBW-værkstedet, stiller dette rapporter over udførte eftersyn og kalibreringer i denne periode til rådighed på anmodning fra den kompetente myndighed.

            Artikel 5
            OBW-værksteder

               1.   Medlemsstaterne godkender, fører regelmæssigt tilsyn med og certificerer de OBW-værksteder, som må udføre eftersyn af vejeanordninger på køretøjer.

               2.   Medlemsstaterne sikrer, at de OBW-værksteder, der er beliggende på deres område, udfører eftersyn af vejeanordninger på køretøjer på en pålidelig måde. De fastsætter og offentliggør til dette formål et sæt procedurer og sikrer, at følgende mindstekrav opfyldes:

                           a)

                           at personale på OBW-værkstedet er behørigt uddannet

                           b)

                           at det udstyr, der er nødvendigt til at foretage de relevante afprøvninger og opgaver, er til rådighed og er blevet certificeret i henhold til Europa-Parlamentets og Rådets direktiv 2014/31/EU (6) eller Europa-Parlamentets og Rådets direktiv 2014/32/EU (7)

                           c)

                           at værkstederne har et godt omdømme.

               3.   OBW-værksteder skal underkastes følgende kontrol:

                           a)

                           en kontrol mindst hvert femte år, der foretages af et tilsynsførende organ, af de procedurer, der anvendes ved håndteringen af vejeanordninger på køretøjer. Kontrollen skal være koncentreret om de opgaver og aktiviteter, der er fastsat i punkt 1 i bilag V til direktiv 2014/45/EU. Det tilsynsførende organ skal opfylde kravene i punkt 2 i nævnte bilag.

                           b)

                           Der kan også foretages uanmeldte tekniske kontrolbesøg for at kontrollere udførte installationer, eftersyn og, hvor det er relevant, kalibreringer.

               4.   Medlemsstaterne træffer egnede foranstaltninger for at forhindre interessekonflikter mellem OBW-værksteder og transportvirksomheder. Hvis der er alvorlig risiko for interessekonflikter, herunder i tilfælde af transportvirksomheders ejerskab af OBW-værksteder, skal der navnlig træffes yderligere særlige foranstaltninger for at sikre, at OBW-værkstederne overholder denne artikel.

               5.   Medlemsstaternes kompetente myndigheder offentliggør på deres websted en ajourført liste over OBW-værksteder; listen skal som minimum indeholde følgende oplysninger:

                           a)

                           værkstedets identifikationsnummer og navnet på [enhed/enheder, der udgør] værkstedet

                           b)

                           postadresse

                           c)

                           e-mailadresse

                           d)

                           telefonnummer.

               6.   Medlemsstaternes kompetente myndigheder tilbagekalder midlertidigt eller definitivt autorisationen fra OBW-værksteder, som ikke opfylder deres forpligtelser i medfør af denne forordning.

            Artikel 6
            Ikrafttræden og anvendelse
            Denne forordning træder i kraft på tyvendedagen efter offentliggørelsen i Den Europæiske Unions Tidende.
            Den finder anvendelse fra den 27. maj 2021.
            Dog anvendes punkt 1.4, litra d), punkt 5.3 og punkt 8.1 i bilag I, bilag II samt punkt 3, 8.2 og 10 i bilag III fra den 27. maj 2024.

            Denne forordning er bindende i alle enkeltheder og gælder umiddelbart i hver medlemsstat.
            Udfærdiget i Bruxelles, den 12. juli 2019.

                  På Kommissionens vegne

               Jean-Claude JUNCKER

                  Formand

            (1)  Rådets direktiv 96/53/EF af 25. juli 1996 om fastsættelse af de største tilladte dimensioner i national og international trafik og største tilladte vægt i international trafik for visse vejkøretøjer i brug i Fællesskabet (EFT L 235 af 17.9.1996, s. 59).

            (2)  Europa-Parlamentets og Rådets direktiv 2010/40/EU af 7. juli 2010 om rammerne for indførelse af intelligente transportsystemer på vejtransportområdet og for grænsefladerne til andre transportformer (EUT L 207 af 6.8.2010, s. 1).

            (3)  Europa-Parlamentets og Rådets direktiv 2014/45/EU af 3. april 2014 om periodisk teknisk kontrol med motorkøretøjer og påhængskøretøjer dertil og om ophævelse af direktiv 2009/40/EF (EUT L 127 af 29.4.2014, s. 51).

            (4)  Europa-Parlamentets og Rådets forordning (EU) nr. 165/2014 af 4. februar 2014 om takografer inden for vejtransport, om ophævelse af Rådets forordning (EØF) nr. 3821/85 om kontrolapparatet inden for vejtransport og om ændring af Europa-Parlamentets og Rådets forordning (EF) nr. 561/2006 om harmonisering af visse sociale bestemmelser inden for vejtransport (EUT L 60 af 28.2.2014, s. 1).

            (5)  Kommissionens gennemførelsesforordning (EU) 2016/799 af 18. marts 2016 om gennemførelse af Europa-Parlamentets og Rådets forordning (EU) nr. 165/2014 om fastsættelse af forskrifter for konstruktion, afprøvning, installering, brug og reparation af takografer og deres komponenter (EUT L 139 af 26.5.2016, s. 1).

            (6)  Europa-Parlamentets og Rådets direktiv 2014/31/EU af 26. februar 2014 om harmonisering af medlemsstaternes lovgivning vedrørende tilgængeliggørelse på markedet af ikke-automatiske vægte (EUT L 96 af 29.3.2014, s. 107).

            (7)  Europa-Parlamentets og Rådets direktiv 2014/32/EU af 26. februar 2014 om harmonisering af medlemsstaternes love om tilgængeliggørelse på markedet af måleinstrumenter (EUT L 96 af 29.3.2014, s. 149).

            BILAG I

               GENERELLE BESTEMMELSER FOR VEJEANORDNINGER PÅ KØRETØJER (»OBW«)

            1.   Almindelige bestemmelser

            1.1.   Følgende typer systemer til vejeanordninger på køretøjer er omfattet af denne forordnings anvendelsesområde:

                        a)

                        dynamisk system: system til vejeanordning på køretøj, som fastslår vægten ved at indsamle og behandle oplysninger fra parametre, der indsamles, mens køretøjet er i bevægelse, som f.eks. acceleration, trækkraft og bremsekræfter, og som ikke finder sted, når køretøjet står stille

                        b)

                        statisk system: system til vejeanordning på køretøj, som fastslår vægten med udgangspunkt i oplysninger fra parametre, der indsamles, mens køretøjet står stille, såsom trykket i en luftbælg.

                  1.2.   Denne forordning gennemføres i to faser:

                        a)

                        vejeanordninger på køretøjer, fase 1, er beskrevet i punkt 5.2

                        b)

                        vejeanordninger på køretøjer, fase 2, er beskrevet i punkt 5.3.

                  1.3.   Vejeanordningen på køretøjet beregner den samlede vægt og eventuelt akseltrykket.
            1.4.   Vejeanordningen på køretøjet består af følgende elementer:

                        a)

                        en motorkøretøjsenhed, der er anbragt i køretøjet

                        b)

                        eventuelt en påhængsvognsenhed i påhængsvognen eller sættevognen

                        c)

                        sensorer

                        d)

                        i fase 2, en station for samarbejdende intelligente transportsystemer i hvert af de køretøjer, der er udstyret med enten en motorkøretøjsenhed eller en påhængsvognsenhed.

                  1.5.   Motorkøretøjsenheden eller påhængsvognsenheden kan hver især bestå af en enkelt processorenhed eller være opdelt i forskellige enheder.
            2.   Motorkøretøjsenhed

            Motorkøretøjsenheden:

                        a)

                        modtager akselbelastningen fra påhængsvognsenheden, hvis en sådan er til stede

                        b)

                        indsamler vægtdata fra sensorerne i motorkøretøjet

                        c)

                        behandler de foreliggende oplysninger og beregner de tilsvarende vægtværdier.

                  3.   Påhængskøretøjsenhed

            Påhængskøretøjsenheden:

                        a)

                        indsamler data fra sensorerne i påhængskøretøjet eller sættevognen, behandler de foreliggende oplysninger og beregner akseltrykket på baggrund af disse oplysninger

                        b)

                        overfører værdier for akseltryk til motorkøretøjet.

                  4.   Beregning af vægt

            4.1.   For dynamiske systemer beregnes den første vægtværdi, senest 15 minutter efter at køretøjet sættes i fremadgående bevægelse, og den beregnes herefter igen mindst hvert tiende minut.
            4.2.   For statiske systemer beregnes vægtværdier hvert minut, når køretøjet er sat i tænding, og køretøjet står stille.
            4.3.   Den beregnede vægt angives med en nøjagtighed på mindst 100 kg.
            5.   Udveksling af oplysninger mellem motorkøretøjet og påhængskøretøjer eller sættevogne i et vogntog

            5.1.   Hvert påhængskøretøj eller hver sættevogn skal til køretøjet sende oplysninger om vægtværdier, der er beregnet af førstnævnte i henhold til henholdsvis punkt 5.2 eller punkt 5.3.
            5.2.   Vejeanordningen på køretøjet i fase 1
            5.2.1.   Hvert påhængskøretøj eller hver sættevogn tildeles en position i vogntoget inden for rammen af en dynamisk tildeling af adresser som beskrevet i ISO 11992-2:2014.
            5.2.2.   Når fasen med tildeling af adresser er gennemført, overfører påhængskøretøjsenheden for hvert påhængskøretøj eller hver sættevogn den samlede akselbelastning eller akselbelastningen til motorkøretøjsenheden i overensstemmelse med beskrivelsen i punkt 6.5.4.7 og 6.5.5.42 i ISO 11992-2:2014.
            5.2.3.   Meddelelserne om den samlede akselbelastning eller akselbelastningen skal følge specifikationerne angivet i ISO 11992-2:2014 for meddelelsestyperne EBS22 og RGE22.
            5.2.4.   Meddelelsernes format, rutning og generelle parameterintervaller skal være i overensstemmelse med punkt 6.1 og 6.3 og 6.4 i ISO 11992-2:2014.
            5.3.   Vejeanordningen på køretøjet i fase 2
            Oplysningerne mellem motorkøretøjet og de trukne påhængskøretøjer og sættevogne udveksles ved hjælp af stationer for samarbejdende intelligente transportsystemer (C-ITS-stationer) som anført i bilag II.
            5.4.   Der kan anvendes andre specifikationer for vejeanordningen på køretøjet i både fase 1 og fase 2, forudsat at vejeanordningen i motorkøretøjet og påhængskøretøjerne samt sættevognene er kompatible med dem.
            6.   Forberedelse og overførsel af data til køretøjsenheden til dedikeret kortdistancekommunikation (DSRC-VU)

            Motorkøretøjsenheden i fase 1 eller C-ITS-stationen i motorkøretøjet i fase 2 overfører OWS-data til DSRC-VU-modulet i overensstemmelse med bilag III.

               Figur 1.

               Eksempel på udformningen af en vejeanordning på køretøjer i fase 1 for en lastbil med sættevogn i vogntog

            Sættevogns sensorer
            Udveksling af oplysninger mellem motorkøret-øjsenhed og påhængskøretøjsenhed via ISO 11992-2:2014
            TU
            DSRC-VU
            MVU
            Sættevogn
            Motorkøretøjssensorer
            Motorkøretøj

               Figur 2.

               Eksempel på udformningen af en vejeanordning på køretøjer i fase 2 for en lastbil med sættevogn i vogntog

            TU
            C-ITS
            C-ITS
            DSRC-VU
            MVU
            7.   Vægtinformationer til føreren

            Føreren skal på et display som minimum underrettes om den samlede vægt.
            8.   Nøjagtighed

            8.1.   Nøjagtigheden af den beregnede vægt skal være ± 5 % eller bedre, når køretøjet er lastet med mere end 90 % af den største tilladte vægt.
            8.2.   Uanset bestemmelsen i punkt 8.1 tillades en nøjagtighed i vejeanordningen på køretøjet i fase 1 på ± 10 % eller bedre.

            BILAG II

               SÆRLIGE BESTEMMELSER FOR VEJEANORDNINGEN PÅ KØRETØJET I FASE 2

            1.   Dette bilag gælder udelukkende for vejeanordningen på køretøjet i fase 2.
            2.   Motorkøretøjet og de påhængskøretøjer eller sættevogne i vogntog, der har en påhængskøretøjsenhed (TU), skal være udstyret med en station for samarbejdende intelligente transportsystemer (C-ITS-station), der er forbundet med motorkøretøjsenheden (MVU) eller påhængskøretøjsenheden i det pågældende køretøj. Motorkøretøjsenheden og påhængskøretøjsenheden kan være integreret i de respektive C-ITS-stationer.
            3.   Motorkøretøjsenheden og påhængskøretøjsenheden overfører til de C-ITS-stationer, de er forbundet med, de oplysninger, der er nødvendige for overførsel af meddelelserne i henhold til punkt 4.3 i dette bilag.

               Figur 3

               Eksempel på meddelelsesstrømmen i vejeanordningen på køretøjet i fase 2

            Sensor
            Sensor
            Vejeanordning på påhængskøretøj
            Sensordata til vægtberegning
            Påhængskøretøjets eller sættevognens akseltryk, sikkerhedsbrud …
            Motorkøretøjets akseltryk, samlede vægt, sikkerhedsbrud …
            C-ITS-station
            Påhængskøretøjets eller sættevognens akseltryk, sikkerhedsbrud, kommunikationsfejl
            C-ITS-station
            Sensordata til vægtberegning
            TU
            MVU
            Vejeanordning på motorkøretøj
            4.   Udveksling af oplysninger mellem motorkøretøj og påhængskøretøj eller sættevogn
            4.1.   Oplysninger om vægt udveksles mellem motorkøretøj og de trukne påhængskøretøjer og sættevogne ved hjælp af en trådløs forbindelse, der er oprettet mellem motorkøretøjets C-ITS-station og påhængskøretøjernes/sættevognenes C-ITS-stationer, i overensstemmelse med standard EN 302 663-V1.1.1, med undtagelse af klausul 4.2.1, EN 302 636-4-1-V1.3.1, EN 302 636-5.1-V2.1.1, og med den europæiske standard for OBW-applikationen til C-ITS, der skal udvikles af Det Europæiske Institut for Telestandarder (ETSI).
            4.2.   Meddelelser, der udveksles af C-ITS-stationer, skal sikres i overensstemmelse med punkt 5.1.
            4.3.   Følgende oplysninger overføres mellem C-ITS-stationer:

                        a)

                        akseltryk for de trukne påhængskøretøjer eller sættevogne

                        b)

                        meddelelser om hændelser af typen »OBW-kommunikationsfejl«: en hændelse af typen OBW-kommunikationsfejl bliver udløst, når det efter mere end tre forsøg ikke er lykkedes for C-ITS-stationerne at oprette sikker kommunikation med hinanden i overensstemmelse med punkt 5.1

                        c)

                        meddelelser om en hændelse af typen »forsøg på sikkerhedsbrud«: en hændelse af typen forsøg på sikkerhedsbrud bliver udløst, når vejeanordningen på køretøjet registrerer et forsøg på manipulation som beskrevet i punkt 5.2 og i tillægget.

                  4.4.   Det meddelelsesformat, der er nødvendigt i adressetildelingsfasen og til overførsel af de i punkt 4.3 omhandlede oplysninger, fastlægges i den standard for OBW-applikationen, der er omtalt i punkt 4.1.
            5.   Sikkerhedsbestemmelser
            5.1.   Sikker kommunikation mellem C-ITS-stationer
            5.1.1.   Kommunikationen mellem C-ITS-stationer skal sikres i overensstemmelse med den europæiske standard ETSI TS 103 097-V1.3.1 og den europæiske standard for OBW-applikationen til C-ITS, der er omtalt i punkt 4.1.
            5.1.2.   I henhold til certifikatpolitikken for indførelse og anvendelse af europæiske samarbejdende intelligente transportsystemer, som er vedtaget af Kommissionen, skal C-ITS-stationer udstyres med:

                        a)

                        et registreringsdokument fra en registreringsmyndighed, der giver tilladelse til, at de fungerer som C-ITS-stationer med henblik på vejning på køretøjer

                        b)

                        en række godkendelsesattester fra en godkendelsesmyndighed, der tillader, at de fungerer inden for C-ITS-miljøet som en del af vejeanordningen på køretøjet.

                  5.2.   Beskyttelse mod forsøg på sikkerhedsbrud
            Beskyttelse af vejeanordningen på køretøjet i fase 2 mod forsøg på sikkerhedsbrud gennemføres i overensstemmelse med tillægget til dette bilag.

               TILLÆG TIL BILAG II

                  SIKKERHEDSCERTIFICERING AF VEJEANORDNINGEN PÅ KØRETØJET I FASE 2

               1.   Motorkøretøjsenheden og påhængskøretøjsenheden skal sikkerhedscertificeres i henhold til de fælleseuropæiske kriterier. I dette tillæg benævnes motorkøretøjsenheden og påhængskøretøjsenheden herefter »OBW-VU«.
               2.   De minimumssikkerhedskrav, som OBW-VU skal overholde, fastlægges i et sikkerhedsmål i henhold til de fælleseuropæiske kriterier.
               3.   Sikkerhedsmålet formuleres af fabrikanten af det udstyr, der skal certificeres, og det godkendes af et statsligt IT-sikkerhedsattesteringsorgan, der er organiseret i Arbejdsgruppen om Fælles Fortolkning (JIWG), som understøtter gensidig anerkendelse af attester inden for rammerne af SOGIS-MRA (den europæiske aftale om gensidig anerkendelse af IT-sikkerhedsvurderingsattester).
               4.   V2X-gatewayen og hardwaresikkerhedsmodulet i C-ITS-stationerne skal sikkerhedscertificeres på grundlag af de beskyttelsesprofiler for V2X-gateway og hardwaresikkerhedsmoduler, der er udviklet af Car2Car-kommunikationskonsortiet.
               5.   Sikkerhedsniveauet for sikkerhedscertificering af OBW-VU skal være EAL2. Hvis takografen anvendes som motorkøretøjsenhed, skal førstnævnte dog certificeres ifølge sikringsniveau EAL4, der er udvidet med sikkerhedskomponenterne ATE_DPT.2 og AVA_VAN.5, som anført i tillæg 10 i bilag IC til forordning (EU) 2016/799.
               6.   Aktiver, der skal beskyttes af sikkerhedsmålet
               Følgende aktiver skal beskyttes:

                           a)

                           OBW-VU-meddelelse: alle meddelelser, der er sendt eller modtaget af et relevant OBW-VU-modul, og som indeholder oplysninger, der er nødvendige for beregning af vægten.
                           De relevante OBW-VU-moduler er de hardware- og softwareenheder i OBW-VU'en, som behandler oplysninger, der, hvis de bliver angrebet, kan medføre, at vejeanordningen på køretøjet beregner en forkert samlet vægt eller et forkert akseltryk.
                           En OBW-VU kan være et enkelt relevant modul eller bestå af forskellige relevante moduler i henhold til punkt 1.5 i bilag I; de skal i så fald være udpeget i sikkerhedsmålet.

                           b)

                           Vægtmeddelelse: meddelelse, der indeholder den samlede vægt eller akseltrykket beregnet af OBW-VU'en.

                           c)

                           Kalibreringsdata: oplysninger, der er registreret i OBW-VU'ens hukommelse for at kalibrere vejeanordningen på køretøjet.

                           d)

                           Kontroloplysninger: oplysninger om forsøg på sikkerhedsbrud, der svarer til de risici, der omtales i dette tillæg.

                           e)

                           OBW-VU-software: software, der anvendes i OBW-VU'en til at implementere og støtte OBW-funktioner, som er relevante i forbindelse med beregning af vægt og detektering af forsøg på sikkerhedsbrud.

                  Figur 4

                  Eksempel på OBW-VU-meddelelser og vægtmeddelelser, der skal beskyttes i en motorkøretøjsenhed, som består af to relevante moduler

               Relevant modul 1: henter akseltryk og beregner motorkøretøjets eller vogntogets samlede vægt
               OBW-meddelelse: rådata
               MVU
               Vægtmeddelelse: motorkøretøjets akseltryk, samlede vægt
               C-ITS station
               Sensor
               Relevant modul 2: henter rådata fra sensorer og beregner akseltryk for motor-køretøjets aksler
               Vægtmeddelelse: motorkøretøjets akseltryk
               Vejeanordning på motorkøretøj
               7.   Trusler, der skal behandles i sikkerhedsmålet
               Sikkerhedsmålet skal omhandle følgende trusler:

                           a)

                           T.OBW-VU_message_spoof: en angriber kan efterligne OBW-VU-meddelelser, således at OBW-VU'en beregner den samlede vægt eller akseltrykket forkert.

                           b)

                           T.OBW-VU_message_tamper: en angriber kan ændre OBW-VU-meddelelser, således at OBW-VU'en beregner den samlede vægt eller akseltrykket forkert.

                           c)

                           T.Weight_message_spoof: en angriber kan efterligne vægtmeddelelser, således at den vægt, som beregnes af OBW-VU'en, bliver ændret.

                           d)

                           T.Weight_message_tamper: en angriber kan ændre vægtmeddelelser, således at den vægt, som beregnes af OBW-VU'en, bliver ændret.

                           e)

                           T.Audit_spoof: en angriber kan efterligne meddelelser om kontroloplysninger.

                           f)

                           T.Audit_tamper: en angriber kan ændre meddelelser om kontroloplysninger.

                           g)

                           T.Calibration_tamper: en angriber kan indføre forkerte værdier som kalibreringsdata for at få OBW-VU'en til at beregne vægten forkert.

                           h)

                           T.Software_tamper: en angriber kan ændre eller erstatte OBW-VU-softwaren for at ændre den normale beregning af vægten.

                           i)

                           T.Stored_Data_tamper: en angriber kan forsøge at ændre eller slette relevante oplysninger, der er lagret i OBW-VU'en, herunder kontroloplysninger.

                     8.   OBW-VU'en skal have følgende sikkerhedsmål:

                           a)

                           O.Plausibility_validation: OBW-VU'en skal verificere, at oplysninger fra en indgående meddelelse til et relevant modul, enten fra sensorerne eller fra et andet modul, er pålidelige på grundlag af oplysningernes troværdighed.

                           b)

                           O.OBW-VU_stored_information_protection: OBW-VU'en skal være i stand til at beskytte lagret software og data mod ændringer.

                           c)

                           O.Notification: OBW-VU'en skal være i stand til at anmelde et forsøg på sikkerhedsbrud.

                     9.   Rationale

                           a)

                           T.OBW-VU_message_spoof løses af O.Plausibility_validation og af O.Notification.

                           b)

                           T.OBW-VU_message_tamper løses af O.Plausibility_validation og af O.Notification.

                           c)

                           T.Weight_message_spoof løses af O.Plausibility_validation og af O.Notification.

                           d)

                           T.Weight_message_tamper løses af O.Plausibility_validation og af O.Notification.

                           e)

                           T.Audit_spoof løses af O.Plausibility_validation og af O.Notification.

                           f)

                           T.Calibration_tamper løses af O.Plausibility_validation og af O.Notification.

                           g)

                           T.Software_tamper løses af O.OBW-VU_stored_information_protection og af O.Notification.

                           h)

                           T.Stored_data_tamper løses af O.OBW-VU_stored_information_protection og af O.Notification.

                  Tabel 1

                  Rationalet i sikkerhedsmålene

                           O.Plausibility_validation

                           O.OBW-VU_stored_information_protection

                           O.Notification

                           T.OBW_message_spoof

                           X

                           X

                           T.OBW_message_tamper

                           X

                           X

                           T.Weight_message_spoof

                           X

                           X

                           T.Weight_message_tamper

                           X

                           X

                           T.Audit_spoof

                           X

                           X

                           T.Audit_tamper

                           X

                           X

                           T.Calibration_tamper

                           X

                           X

                           T.Software_tamper

                           X

                           X

                           T.Stored_data_tamper

                           X

                           X

            BILAG III

               FORBEREDELSE AF DATA OG OVERFØRSEL AF OPLYSNINGER til REDCR-LÆSEREN

            1.   Dette bilag, der supplerer tillæg 14 til bilag IC til forordning (EU) 2016/799 (herefter tillæg 14), præciserer kravene til udarbejdelse og overførsel af OWS-data fra motorkøretøjet til REDCR-læseren (læser til kommunikation om tidlig fjernafsløring).
            2.   Overførsel af data fra vejesystemer på køretøjer (OWS-data), for vejeanordninger på køretøjer i fase 1
            2.1.   OWS-data leveres af motorkøretøjsenheden (MVU) til køretøjsenheden til dedikeret kortdistancekommunikation (DSRC-VU).
            2.2.   Motorkøretøjsenheden:

                        2.2.1.

                        opbygger OWS-dataene med oplysningerne fra motorkøretøjsenheden og påhængskøretøjsenheden i overensstemmelse med den struktur, der er fastsat i punkt 6

                        2.2.2.

                        fremsender OWS-dataene til DSRC-VU'en med henblik på videre overførsel til REDCR-læseren.

               Figur 5

               Overførsel af OWS-data fra motorkøretøjsenheden til REDCR-læseren for vejeanordninger på køretøjer i fase 1

            OWS data
            DSRC-VU
            OWS data
            MVU
            REDCR
            Vejeanordning på motorkøretøj
            3.   Overførsel af OWS-data for vejeanordninger på køretøjer i fase 2
            3.1.   OWS-data leveres af C-ITS-stationen i motorkøretøjet til DSRC-VU'en.

               Figur 6

               Overførsel af OWS-data fra C-ITS-stationen til REDCR-læseren for vejeanordninger på køretøjer i fase 2

            Sikrede OWS-data
            Sikrede OWS-data
            DSRC-VU
            C-ITS station i motorkøretøjet
            REDCR
            Vejeanordning på motorkøretøj
            3.2.   C-ITS-stationen i motorkøretøjet:

                        3.2.1.

                        opbygger OWS-dataene med oplysningerne fra motorkøretøjsenheden og C-ITS-stationerne i de trukne påhængskøretøjer og sættevogne i overensstemmelse med den struktur, der er fastsat i punkt 6

                        3.2.2.

                        sikrer OWS-dataene som fastsat i punkt 8 og

                        3.2.3.

                        fremsender OWS-dataene til DSRC-VU'en med henblik på videre overførsel til REDCR-læseren.

                  4.   Dataoverførslen mellem DSRC-VU'en og enten motorkøretøjsenheden (fase 1) eller C-ITS-stationen i motorkøretøjet (fase 2) skal gennemføres som fastsat i punkt 5.6 i tillæg 14, hvor »køretøjsenhed« skal forstås som enten motorkøretøjsenheden eller C-ITS-stationen, afhængigt af fasen.
            5.   Kommunikation mellem DSRC-VU'en og REDCR-læseren
            5.1.   Kommunikationen mellem DSRC-VU'en og REDCR-læseren skal ske gennem det interface, der er fastlagt i CEN DSRC-standarderne EN 12253, EN 12795, EN 12834, EN 13372 og ISO 14906, som omhandlet i Rådets direktiv 96/53/EF.
            5.2.   Transaktionsprotokollen til download af OWS-data via 5,8 GHz DSCR-interfaceforbindelsen skal være den samme som den, der bruges til RTM-data ifølge punkt 5.4.1 i tillæg 14, idet den eneste forskel er, at den objektidentifikator, der vedrører TARV-standarden, skal henholde sig til ISO 15638-standarden (TARV), del 20, vedrørende WOB/OWS.
            5.3.   De kommandoer, der anvendes til en OWS-transaktion, skal være de samme som dem, der er fastsat i punkt 5.4.2 i tillæg 14 for en RTM-transaktion.
            5.4.   Kommandosekvensen ved anmodning om OWS-data skal være den samme som den, der er fastsat i punkt 5.4.3 i tillæg 14 for RTM-data.
            5.5.   Dataoverførselsmekanismen og DSRC-transaktionsbeskrivelsen skal være de samme som dem, der er fastsat i punkt 5.4.6 og 5.4.7 i tillæg 14. Servicetabellen for køretøjet skal dog tilpasses til overførsel af OWS-data. Følgelig skal Rtm-ContextMark erstattes af en Ows-ContextMark, hvis objektidentifikator henviser til ISO 15638-standarden (TARV), del 20 vedrørende WOB/OWS.
            5.6.   De fysiske DSRC-interfaceparametre skal være de samme som dem, der er fastsat i punkt 5.3 i tillæg 14.
            6.   Datastruktur
            ASN.1-moduldefinitionen for DSRC-dataene inden for OWS-applikationen er som følger:

            7.   OWS-dataelementer, udførte handlinger og definitioner:
            OWS-dataene beregnes enten af motorkøretøjsenheden (fase 1) eller af C-ITS-stationen i motorkøretøjet (fase 2) i henhold til tabel 1

               Tabel 1

               OWS-dataelementer, udførte handlinger og definitioner

                        OWS-dataelement

                        Handling udført af C-ITS-stationen i motorkøretøjet

                        Bemærkning

                        ASN.1-definition af data

                        OWS1
                        Samlet vægt

                        Der skal genereres en heltalsværdi.

                        Sidst målte samlede vægt

                        recordedWeight
                        INTEGER (0..65535),

                        OWS2
                        Største teknisk tilladte totalmasse

                        Der skal genereres en heltalsværdi.

                        Største teknisk tilladte totalmasse som oplyst af fabrikanten

                        maximumTechnicalWeight
                        INTEGER (0..65535),

                        OWS3
                        Køretøjets akselkonfiguration

                        Der skal genereres en oktetstreng størrelse 4.

                        Akselkonfiguration

                        axlesConfiguration
                        OCTET STRING SIZE (4),

                        OWS4
                        Akseltryk

                        Der skal genereres en oktetstreng størrelse 26.

                        Tryk pr. aksel

                        axlesRecordedWeight
                        OCTET STRING SIZE (26),

                        OWS5
                        Tidsregistreret samlet vægt

                        Der skal genereres en heltalsværdi.
                        Værdien for OWS2 skal sættes til tidspunktet for den aktuelle registrering af den samlede vægt.

                        Tidsstempel for den aktuelle registrerede vægt

                        tp15638Timestamp
                        INTEGER (0..4294967295),

                        OWS6
                        DSRC-kommunikationsfejl

                        Der skal genereres en Boolean-værdi.
                        Der skal tildeles en TRUE-værdi til variablen tp15638DSRCcommunicationError, hvis vejeanordningen på køretøjet har registreret mindst én hændelse af typen DSRC-VU-kommunikationsfejl inden for de seneste 30 dage.
                        ELLERS, hvis der ikke er nogen hændelser inden for de sidste 30 dage, tildeles en FALSE-værdi.

                        1 (TRUE) angiver en kommunikationsfejl mellem vejeanordningen på køretøjet og DSRC-VU'en inden for de sidste 30 dage

                        tp15638DSRCcommunicationError,
                        BOOLEAN,

                        OWS7
                        OBW-kommunikationsfejl

                        Der skal genereres en Boolean-værdi.
                        Der skal tildeles en TRUE-værdi til variablen tp15638CommunicationError, hvis vejeanordningen på køretøjet har registreret mindst én OBW-kommunikationsfejl inde i vejeanordningen på køretøjet inden for de sidste 30 dage.
                        ELLERS, hvis der ikke er nogen hændelser inden for de sidste 30 dage, tildeles en FALSE-værdi.

                        1 (TRUE) angiver en kommunikationsfejl i vejeanordningen på køretøjet inden for de sidste 30 dage

                        tp15638OBWCommunicationError,
                        BOOLEAN,

                        OWS8
                        Forsøg på sikkerhedsbrud

                        Der skal genereres en Boolean-værdi.
                        Der skal tildeles en TRUE-værdi til variablen tp15638SecurityBreachAttempt, hvis vejeanordningen på køretøjet inden for de sidste to år har registreret mindst én hændelse af typen forsøg på sikkerhedsbrud.
                        ELLERS, hvis der ikke har været forsøg på sikkerhedsbrud inden for de sidste to år, tildeles en FALSE-værdi.

                        1 (TRUE) angiver et forsøg på sikkerhedsbrud på vejeanordningen på køretøjet inden for de sidste to år

                        tp15638SecurityBreachAttempt
                        BOOLEAN,

                  hvor

                        a)

                        recordedWeight står for køretøjets eller vogntogets samlede målte vægt med en opløsning på 10 kg som defineret i EN ISO 14906. En værdi på 2 500 repræsenterer således en vægt på 25 t.

                        b)

                        axlesConfiguration står for køretøjets eller vogntogets konfiguration i form af antal aksler.
                        Konfigurationen defineres med en 20-bits bitmaske (en udvidelse i forhold til EN ISO 14906).
                        En bitmaske på 2 bit repræsenterer konfigurationen af en aksel med følgende format:

                                    —

                                    Værdien 00B betyder, at værdien er »ikke tilgængelig«, fordi køretøjet ikke har udstyr til at registrere vægten på akslen.

                                    —

                                    Værdien 01B betyder, at akslen ikke er til stede.

                                    —

                                    Værdien 10B betyder, at akslen er til stede, og at vægten er beregnet og indsamlet og vises i feltet axlesRecordedWeight.

                                    —

                                    Værdien 11B er forbeholdt fremtidig brug.

                              De sidste 6 bit er forbeholdt fremtidig brug.

                           Tabel 2

                           Bitdistribuering for OWS2

                                    Antal aksler

                                    Antal aksler på trækkerenheden

                                    Antal akser på påhængskøretøjet

                                    00/01/10/11

                                    00/01/10/11

                                    00/01/10/11

                                    00/01/10/11

                                    00/01/10/11

                                    00/01/10/11

                                    00/01/10/11

                                    00/01/10/11

                                    00/01/10/11

                                    00/01/10/11

                                    00/01/10/11

                                    00/01/10/11

                                    00/01/10/11

                                    RFU
                                    (6 bit)

                        c)

                        axlesRecordedWeight står for den specifikke registrerede vægt for hver aksel med en opløsning på 10 kg. Der benyttes to oktetter til hver aksel. En værdi på 150 repræsenterer således en vægt på 1 500 kg.

                        d)

                        maximumTechnicalWeight er den største teknisk tilladte totalmasse for køretøjet eller vogntoget som oplyst af fabrikanten. Denne værdi skal kun angives for fase 2. For fase 1 tildeles der en værdi på 0.

                  8.   OWS-datasignatur
            8.1.   For fase 1 skal OWS-data ikke signeres; de ukrypterede OWS-data overføres fra motorkøretøjsenheden til DSCR-VU'en.
            8.2.   For fase 2 skal OWS-data signeres i C-ITS-stationen i motorkøretøjet og overføres fra sidstnævnte til DSRC-VU'en i overensstemmelse med følgende bestemmelser:

                        8.2.1.

                        Den sikrede datastruktur skal være opbygget som fastlagt i punkt 5.1 og 5.2 i ETSI TS 103 097-V1.3.1.

                        8.2.2.

                        Typen SignedData, der er omhandlet i punkt 5.2 i ETSI TS 103 097-V1.3.1, skal have følgende begrænsninger:

                                    a)

                                    Typen HashAlgorithm skal være sat til sha256.

                                    b)

                                    Typen SignerIdentifier skal være sat til »digest«.

                                    c)

                                    Typen SignedDataPayload skal være OWS-dataene som fastsat i punkt 7.

                                    d)

                                    Typen HeaderInfo skal begrænses til at have følgende sikkerhedsoverskrifter:

                                                —

                                                Komponenten psid skal være sat til lig 0.

                                                —

                                                Komponenten generationTime skal være fastsat i overensstemmelse med IEEE Std 1609.2.

                                                —

                                                Komponenten expiryTime må ikke findes.

                                                —

                                                Komponenten generationLocation må ikke findes.

                                                —

                                                Komponenten p2pcdLearningRequest må ikke findes.

                                                —

                                                Komponenten missingCrlIdentifier må ikke findes.

                                                —

                                                Komponenten encryptionKey må ikke findes.

                                                —

                                                Komponenten inlineP2pcdRequest må ikke findes.

                                                —

                                                Komponenten requestedCertificate må ikke findes.

                        8.2.3.

                        ASN.1-moduldefinitionen for typen Signature skal være som følger:

                        8.2.4.

                        Signaturcertifikatet er det certifikat i godkendelsesattesten, som C-ITS-stationen anvender til transaktionen mellem C-ITS-stationen og REDCR-læseren i henhold til punkt 6 i ETSI TS 103 097-V1.3.1.

                        8.2.5.

                        Når meddelelsen modtages, kontrollerer REDCR-læseren certifikatet og anvender den offentlige nøgle, der følger med certifikatet, til at læse OWS-datasignaturen.

                  9.   Applikationsprotokollen og fejlhåndtering af OWS-data skal være i overensstemmelse med punkt 5.6.2 og 5.7 i tillæg 14.
            10.   I fase 2 kan OWS-data også leveres direkte til REDCR-læseren hos den retshåndhævende myndighed via C-ITS-stationen i motorkøretøjet i stedet for via DSRC-VU'en. I så fald vil REDCR-læseren også være en C-ITS-station.

            BILAG IV

               PERIODISKE INSPEKTIONER

            1.   Vejeanordninger på køretøjer (»OBW«) skal underkastes periodiske eftersyn, hvor køretøjet eller vogntoget vejes på certificerede vejeanordninger i henhold til artikel 5, stk. 2, litra b), i denne forordning, f.eks. transportable vejeplader eller en brovægt.
            2.   Følgende køretøjer skal underkastes eftersyn:

                        a)

                        motorkøretøjer

                        b)

                        påhængskøretøjer og sættevogne med en påhængskøretøjsenhed.

                  3.   Påhængskøretøjer og sættevogne, der skal underkastes eftersyn i henhold til punkt 2, skal underkastes dette eftersyn, mens de er påhægtet et motorkøretøj. Motorkøretøjer, der er beregnet til at trække sættevogne, skal underkastes eftersyn med en sættevogn hægtet på.
            4.   Det periodiske eftersyn skal omfatte:

                        a)

                        en prøvning med tre belastninger, der udføres to år efter registreringen af køretøjet og derefter hvert fjerde år

                        b)

                        en prøvning med én belastning, der udføres to år efter den første prøvning med tre belastninger og derefter hvert fjerde år.

               Tabel 3

               Sekvens for udførelse af periodiske eftersyn

                        Prøvning

                        Tre belastninger

                        Én belastning

                        Tre belastninger

                        Én belastning

                        Tre belastninger

                        Én belastning

                        Tre belastninger

                        …

                        Antal år efter køretøjets registreringsdato

                        2

                        4

                        6

                        8

                        10

                        12

                        14

                        …

                  5.   Prøvning med tre belastninger
            En prøvning med tre belastninger udføres ved at laste køretøjet med tre forskellige belastninger, hvor værdierne beregnes som følger:

                        a)

                        en belastning mellem 45 % og 55 % af køretøjets største teknisk tilladte totalmasse

                        b)

                        en belastning mellem 65 % og 75 % af køretøjets største teknisk tilladte totalmasse

                        c)

                        en belastning mellem 90 % og 100 % af køretøjets største teknisk tilladte totalmasse.

                  6.   Prøvningen med én belastning skal udføres ved at laste køretøjet med en belastning, som er på mindst 90 % af køretøjets største teknisk tilladte totalmasse.
            7.   For påhængskøretøjer og sættevogne med en påhængskøretøjsenhed og køretøjer, der er bestemt til at trække en sættevogn, skal belastningerne i punkt 5 og 6 beregnes i forhold til køretøjets største teknisk tilladte totalmasse.
            8.   Særlige bestemmelser for dynamiske vejeanordninger på køretøjer
            8.1.   Hvis køretøjets eller vogntogets største teknisk tilladte totalmasse overskrider den maksimalt tilladte vægt, skal belastningerne i punkt 5 og 6 beregnes i forhold til den maksimalt tilladte vægt.
            8.2.   For at opnå en belastningsværdi fra vejeanordningen på køretøjet skal køretøjet eller vogntoget køres over en vis afstand under specifikke forhold, der skal angives i fabrikantens retningslinjer.
            9.   Eftersynet anses for ikke at være bestået, når

                        a)

                        den belastningsværdi, der vises af vejeanordningen på køretøjet, og som svarer til en belastning på mellem 90 % og 100 % af køretøjets største teknisk tilladte totalmasse, jf. punkt 5, litra c), ikke stemmer overens med de værdier, der er målt af den certificerede vejeanordning, med den grad af nøjagtighed, der er angivet i punkt 8 i bilag I, og

                        b)

                        den belastningsværdi, der vises af vejeanordningen på køretøjet, og som svarer til belastninger på mellem 45 % og 55 % samt mellem 65 % og 75 % af køretøjets største teknisk tilladte totalmasse, jf. punkt 5, litra a), og punkt 5, litra b), ikke stemmer overens med de værdier, der er målt af den certificerede vejeanordning, med en grad af nøjagtighed på ± 15 %.

                  10.   Når eftersynet ikke er bestået, skal vejeanordningen på køretøjet underkastes et nyt eftersyn senest to måneder efter det foregående.
            11.   Fleksibilitet for periodiske eftersyn:
            For at lette gennemførelsen af de periodiske eftersyn for specifikke typer af køretøjer og for at mindske følgerne af de periodiske eftersyn for chaufførers og vognmænds almindelige aktiviteter kan medlemsstaterne overveje at benytte følgende muligheder for fleksibilitet for køretøjer, der er registreret på deres område:

                        a)

                        de tre belastningsværdier, der er omhandlet i punkt 5, kan indhentes over en periode på tre måneder

                        b)

                        den faktiske vejning af køretøjet kan udføres på certificerede vejeanordninger, der ikke er en del af OBW-værkstedernes faciliteter, jf. artikel 5 i denne forordning, forudsat at vejningen overvåges af et medlem af et OBW-værksted. Ejeren af køretøjet skal over for OBW-værkstedet godtgøre, at vejningen er udført på en certificeret vejeanordning

                        c)

                        for køretøjer eller vogntog, hvis specifikke konfiguration gør det teknisk umuligt at overstige den maksimalt tilladte vægt ved normal brug (f.eks. tankvogne), kan belastningerne nævnt i punkt 5 og 6 have andre værdier. Med hensyn til en prøvning med tre belastninger skal forskellen mellem to på hinanden følgende belastninger være mindst 15 % af den maksimalt tilladte vægt.


title: Kommissionens Gennemførelsesforordning (EU) 2019/1927 af 19. november 2019 om de undtagelser fra reglerne om produkter med oprindelsesstatus i frihandelsaftalen mellem Den Europæiske Union og Republikken Singapore, som gælder inden for rammerne af de årlige kontingenter for visse produkter fra Singapore

text:
                  20.11.2019

                  DA

                  Den Europæiske Unions Tidende

                  L 299/45

         KOMMISSIONENS GENNEMFØRELSESFORORDNING (EU) 2019/1927
         af 19. november 2019
         om de undtagelser fra reglerne om produkter med oprindelsesstatus i frihandelsaftalen mellem Den Europæiske Union og Republikken Singapore, som gælder inden for rammerne af de årlige kontingenter for visse produkter fra Singapore
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Europa-Parlamentets og Rådets forordning (EU) nr. 952/2013 af 9. oktober 2013 om EU-toldkodeksen (1), særlig artikel 58, stk. 1, og
         ud fra følgende betragtninger:

                     (1)

                     I overensstemmelse med Rådets afgørelse (EU) 2018/1599 (2) blev frihandelsaftalen mellem Den Europæiske Union og Republikken Singapore (»aftalen«) undertegnet den 19. oktober 2018. Indgåelsen af aftalen blev godkendt på Unionens vegne ved Rådets afgørelse (EU) 2019/1875 (3).

                     (2)

                     Protokol 1 til aftalen vedrører definitionen af begrebet »produkter med oprindelsesstatus« og metoder for administrativt samarbejde. BILAG B til nævnte protokol indeholder en liste over bearbejdninger eller forarbejdninger, som materialer uden oprindelsesstatus skal undergå, for at det fremstillede produkt kan få oprindelsesstatus. Et tillæg til nævnte bilag (benævnt bilag B(a)) indeholder alternative regler, som kan finde anvendelse i stedet for reglerne i bilag B på visse produkter, som anses for at være produkter med oprindelse i Singapore, idet disse alternative regler dog er begrænset af et årligt kontingent.

                     (3)

                     Produkter, som er omfattet af de alternative regler i bilag B(a), kan importeres i Unionen, forudsat at de opfylder betingelserne i nævnte bilag.

                     (4)

                     De årlige kontingenter i bilag B(a) bør forvaltes på grundlag af den kronologiske orden for datoerne for antagelse af toldangivelser om overgang til fri omsætning i overensstemmelse med reglerne for forvaltning af toldkontingenter i Kommissionens gennemførelsesforordning (EU) 2015/2447 (4).

                     (5)

                     Som anført i den relevante meddelelse i Den Europæiske Unions Tidende (5), skal aftalen træde i kraft den 21. november 2019. For at sikre, at oprindelseskontingenterne i bilag B(a) forvaltes effektivt og anvendes rettidigt, bør denne forordning finde anvendelse fra nævnte dato, således at de berørte parter har tilstrækkelig tid til at forberede sig på dens anvendelse.

                     (6)

                     Foranstaltningerne i denne forordning er i overensstemmelse med udtalelse fra Toldkodeksudvalget —

               VEDTAGET DENNE FORORDNING:

            Artikel 1
            Undtagelserne i bilag B(a) til protokol 1 i frihandelsaftalen mellem Den Europæiske Union og Republikken Singapore (»protokol 1«) gælder, for så vidt angår de produkter, der er anført i bilaget til denne forordning, inden for de kontingenter, der er fastsat i bilaget til denne forordning.

            Artikel 2
            De kontingenter, der er fastsat i bilaget til denne forordning, forvaltes i overensstemmelse med artikel 49-54 i gennemførelsesforordning (EU) 2015/2447.

            Artikel 3
            Produkter skal for at være omfattet af et kontingent som anført i bilaget til nærværende forordning være ledsaget af en oprindelseserklæring, der er undertegnet af den godkendte eksportør (som defineret i protokol 1), og som bekræfter, at de opfylder betingelserne i bilag B(a) til protokol 1. Oprindelseserklæringen skal opfylde kravene i protokol 1 og indeholde følgende angivelse på engelsk: »Derogation — Annex B(a) of Protocol Concerning the definition of the concept of »originating products« and methods of administrative cooperation of the EU-Singapore FTA«.

            Artikel 4
            Denne forordning træder i kraft dagen efter offentliggørelsen i Den Europæiske Unions Tidende.
            Den finder anvendelse fra den 21. november 2019.

            Denne forordning er bindende i alle enkeltheder og gælder umiddelbart i hver medlemsstat.
            Udfærdiget i Bruxelles, den 19. november 2019.

                  På Kommissionens vegne

                  Formand

               Jean-Claude JUNCKER

            (1)  EUT L 269 af 10.10.2013, s. 1.

            (2)  Rådets afgørelse (EU) 2018/1599 af 15. oktober 2018 om undertegnelse på Den Europæiske Unions vegne af frihandelsaftalen mellem Den Europæiske Union og Republikken Singapore (EUT L 267 af 25.10.2018, s. 1).

            (3)  Rådets afgørelse (EU) 2019/1875 af 8. november 2019 om indgåelse af frihandelsaftalen mellem Den Europæiske Union og Republikken Singapore (EUT L 294 af 14.11.2019, s. 1).

            (4)  Kommissionens gennemførelsesforordning (EU) 2015/2447 af 24. november 2015 om gennemførelsesbestemmelser til visse bestemmelser i Europa-Parlamentets og Rådets forordning (EU) nr. 952/2013 om EU-toldkodeksen (EUT L 343 af 29.12.2015, s. 558).

            (5)  Meddelelse om ikrafttrædelsen af Frihandelsaftalen mellem Den Europæiske Union og Republikken Singapore (EUT L 293 af 14.11.2019, s. 1).

            BILAG
            Uanset tariferingsbestemmelserne vedrørende den kombinerede nomenklatur fastlægges anvendelsesområdet for præferenceordningen i forbindelse med dette bilag af de KN-koder, der er anført i bilag I til Rådets forordning (EØF) nr. 2658/87 (1), i udgaven som ændret ved Kommissionens gennemførelsesforordning (EU) 2018/1602 (2) samt af produktbeskrivelsen i fjerde kolonne i tabellen i dette bilag.

                        Løbenr.

                        KN-kode

                        Taricunderopdeling

                        Produktbeskrivelse

                        Kontingentperiode

                        Kontingentmængde (ton nettovægt)

                        09.7951

                        ex

                        1601 00 10

                        11, 91

                        Tørrede pølser af kyllingekød, svinekød og fersk lever

                        Fra 21.11.2019 til 31.12.2019
                        Fra 1.1.2020 til 31.12.2020 og for hvert efterfølgende år fra 1.1 til 31.12

                        56 ton

                        ex

                        1601 00 91

                        05

                        ex

                        1601 00 99

                        11, 91

                        ex

                        1602 32 11

                        10

                        Konserveret kødret bestående af kyllingekød; kyllingekød i trævler; klisterris med kyllingekød; Samosa af hakket kyllingekød; boller af kyllingekød; shaomai med kylling; gyoza med kylling;

                        ex

                        1602 32 19

                        10

                        500 ton

                        ex

                        1602 32 30

                        10

                        ex

                        1602 32 90

                        10

                        ex

                        1602 49 19

                        20

                        Konserveret kødret bestående af svinekød; svinekød i trævler

                        ex

                        1602 50 10

                        10

                        Konserveret kødret bestående af oksekød samosa af finthakket oksekød

                        ex

                        1602 50 95

                        10

                        ex

                        1902 20 30

                        21

                        Samosa af hakket kyllingekød; boller af kyllingekød; shaomai med kylling; gyoza med kylling;
                        samosa af finthakket oksekød

                        91

                        ex

                        1602 41 10

                        10

                        Forskellige typer kølet skinke

                        ex

                        1602 41 90

                        10

                        ex

                        1603 00 10

                        10

                        Hønsekødssuppekoncentrat på flaske

                        ex

                        1603 00 80

                        10

                        09.7952

                        ex

                        1604 20 10

                        05

                        Karryfiskefrikadeller fremstillet af fiskekød, karry, hvedestivelse, salt, sukker og krydderblanding; wraps (four colour rolls) af fiskekød, surimi, alger, tofuplader, vegetabilsk olie, sukker, salt, kartoffelmel, mononatriumglutamat og krydderier.

                        Fra 21.11.2019 til 31.12.2019
                        Fra 1.1.2020 til 31.12.2020 og for hvert efterfølgende år fra 1.1 til 31.12

                        45 ton

                        ex

                        1604 20 30

                        05

                        ex

                        1604 20 40

                        05

                        ex

                        1604 20 50

                        05

                        ex

                        1604 20 90

                        05

                        400 ton

                        ex

                        1604 16 00

                        10

                        Krydrede, sprøde ansjoser (sambal ikan bilis) fremstillet af ansjoser, løg, chilipasta, tamarind, belacan, farin og salt

                        09.7953

                        ex

                        1605 10 00

                        05

                        Krabbeboller fremstillet af hvedestivelse, salt, sukker, krydderblanding, krabbekød og fyld

                        Fra 21.11.2019 til 31.12.2019
                        Fra 1.1.2020 til 31.12.2020 og for hvert efterfølgende år fra 1.1 til 31.12

                        39 ton

                        ex

                        1902 20 10

                        21

                        Ha gow fremstillet af rejer, hvedestivelse, tapioka, vand, forårsløg, ingefær, sukker og salt; shaomai fremstillet af rejer som hovedingrediens, kylling, majsstivelse, vegetabilsk olie, sort peber, sesamolie og vand; stegt rejewonton fremstillet af rejer, salt, olie, sukker, ingefær, peber, æg, vineddike og sojasauce

                        91

                        ex

                        1605 21 10

                        05

                        350 ton

                        ex

                        1605 21 90

                        05

                        ex

                        1605 29 00

                        05

                        ex

                        1605 54 00

                        10

                        Boller af tiarmet blæksprutte, fremstillet af fyld af tiarmet blæksprutte, hvedestivelse, salt, sukker og krydderblanding; boller med hummersmag: kød af tiarmet blæksprutte, fiskekød og krabbekød

               (1)  Rådets forordning (EØF) nr. 2658/87 af 23. juli 1987 om told- og statistiknomenklaturen og Den Fælles Toldtarif (EFT L 256 af 7.9.1987, s. 1).

               (2)  Kommissionens gennemførelsesforordning (EU) 2018/1602 af 11. oktober 2018 om ændring af bilag I til Rådets forordning (EØF) nr. 2658/87 om told- og statistiknomenklaturen og den fælles toldtarif (EUT L 273 af 31.10.2018, s. 1).


title: Kommissionens Gennemførelsesforordning (EU) 2019/1928 af 19. november 2019 om tilpasning af tilpasningssatsen for direkte betalinger i henhold til Europa-Parlamentets og Rådets forordning (EU) nr. 1306/2013 for kalenderåret 2019 og om ophævelse af Kommissionens gennemførelsesforordning (EU) 2019/916

text:
                  20.11.2019

                  DA

                  Den Europæiske Unions Tidende

                  L 299/49

         KOMMISSIONENS GENNEMFØRELSESFORORDNING (EU) 2019/1928
         af 19. november 2019
         om tilpasning af tilpasningssatsen for direkte betalinger i henhold til Europa-Parlamentets og Rådets forordning (EU) nr. 1306/2013 for kalenderåret 2019 og om ophævelse af Kommissionens gennemførelsesforordning (EU) 2019/916
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Europa-Parlamentets og Rådets forordning (EU) nr. 1306/2013 af 17. december 2013 om finansiering, forvaltning og overvågning af den fælles landbrugspolitik og om ophævelse af Rådets forordning (EØF) nr. 352/78, (EF) nr. 165/94, (EF) nr. 2799/98, (EF) nr. 814/2000, (EF) nr. 1290/2005 og (EF) nr. 485/2008 (1), særlig artikel 26, stk. 4,
         efter høring af Komitéen for Landbrugsfondene, og
         ud fra følgende betragtninger:

                     (1)

                     Ved Kommissionens gennemførelsesforordning (EU) 2019/916 (2) blev tilpasningssatsen for direkte betalinger i henhold til Europa-Parlamentets og Rådets forordning (EU) nr. 1306/2013 fastsat for kalenderåret 2019. Denne tilpasningssats blev fastsat på grundlag af de oplysninger, der forelå i forbindelse med budgetforslaget for 2020, hvorved der navnlig blev taget hensyn til et beløb på 478 mio. EUR for finansiel disciplin til den reserve til kriser i landbrugssektoren, der er omhandlet i artikel 25 i forordning (EU) nr. 1306/2013.

                     (2)

                     Selv om behovet for finansiel disciplin fortsat er på 478 mio. EUR for reserven til kriser i landbrugssektoren, viser de oplysninger, der er tilgængelige i forbindelse med Kommissionens ændringsskrivelse nr. 1 til budgetforslaget for 2020, som omfatter prognoser for direkte betalinger og markedsrelaterede udgifter, imidlertid, at der er behov for en tilpasning af den sats for finansiel disciplin, der er fastsat i gennemførelsesforordning (EU) 2019/916.

                     (3)

                     På grundlag af de nye oplysninger, som Kommissionen er i besiddelse af, bør tilpasningssatsen i overensstemmelse med artikel 26, stk. 4, i forordning (EU) nr. 1306/2013 tilpasses inden den 1. december i det kalenderår, for hvilket tilpasningssatsen finder anvendelse.

                     (4)

                     Som hovedregel modtager de landbrugere, der indgiver en støtteansøgning om direkte betalinger for ét kalenderår (N), betaling inden for en fastsat betalingsperiode, som ligger i regnskabsåret (N + 1). Medlemsstaterne kan dog inden for visse budgetmæssige grænser foretage sene betalinger til landbrugerne uden for betalingsperioden. Sådanne sene betalinger kan foretages i et efterfølgende regnskabsår. Når der anvendes finansiel disciplin i et givet kalenderår, bør tilpasningssatsen ikke anvendes på betalinger, som der er indgivet støtteansøgninger om i andre kalenderår end det år, for hvilket den pågældende finansielle disciplin finder anvendelse. For at sikre lige behandling af landbrugerne bør det derfor fastsættes, at tilpasningssatsen kun anvendes på betalinger, som der er indgivet støtteansøgninger om i det kalenderår, hvor den pågældende tilpasningssats finder anvendelse, uafhængigt af hvornår betalingen til landbrugerne finder sted.

                     (5)

                     I henhold til artikel 8, stk. 1, i Europa-Parlamentets og Rådets forordning (EU) nr. 1307/2013 (3) finder den tilpasningssats for direkte betalinger, der er fastsat i overensstemmelse med artikel 26 i forordning (EU) nr. 1306/2013, kun anvendelse på direkte betalinger på over 2 000 EUR, som bevilges til landbrugere i det pågældende kalenderår. I henhold til artikel 8, stk. 2, i forordning (EU) nr. 1307/2013 finder tilpasningssatsen som følge af den gradvise indførelse af direkte betalinger først anvendelse på Kroatien fra den 1. januar 2022. Derfor bør den tilpasningssats, der fastsættes ved nærværende forordning, ikke finde anvendelse på betalinger til landbrugere i denne medlemsstat.

                     (6)

                     Der bør tages hensyn til den ændrede tilpasningssats ved beregningen af alle betalinger, der tildeles en landbruger på grundlag af en støtteansøgning, der er indgivet for kalenderåret 2019. Af hensyn til klarheden bør gennemførelsesforordning (EU) 2019/916 derfor ophæves.

                     (7)

                     For at sikre at den ændrede tilpasningssats finder anvendelse fra den dato, hvor betalingerne til landbrugerne i henhold til forordning (EU) nr. 1306/2013 skal påbegyndes, bør nærværende forordning anvendes fra den 1. december 2019 —

               VEDTAGET DENNE FORORDNING:

            Artikel 1

               1.   Med henblik på fastsættelse af tilpasningssatsen i overensstemmelse med artikel 25 og 26 i forordning (EU) nr. 1306/2013 og i overensstemmelse med artikel 8, stk. 1, i forordning (EU) nr. 1307/2013 nedsættes de direkte betalinger inden for rammerne af de i bilag I til forordning (EU) nr. 1307/2013 opførte støtteordninger på over 2 000 EUR, der bevilges på grundlag af en støtteansøgning for kalenderåret 2019 til landbrugere, med en tilpasningssats på 1,432635 %.

               2.   Den i stk. 1 nævnte nedsættelse finder ikke anvendelse på Kroatien.

            Artikel 2
            Gennemførelsesforordning (EU) 2019/916 ophæves.

            Artikel 3
            Denne forordning træder i kraft på syvendedagen efter offentliggørelsen i Den Europæiske Unions Tidende.
            Den anvendes fra den 1. december 2019.

            Denne forordning er bindende i alle enkeltheder og gælder umiddelbart i hver medlemsstat.
            Udfærdiget i Bruxelles, den 19. november 2019.

                  På Kommissionens vegne

                  Formand

               Jean-Claude JUNCKER

            (1)  EUT L 347 af 20.12.2013, s. 549.

            (2)  Kommissionens gennemførelsesforordning (EU) 2019/916 af 4. juni 2019 om fastlæggelse af tilpasningssatsen for direkte betalinger som fastsat i Europa-Parlamentets og Rådets forordning (EU) nr. 1306/2013 for kalenderåret 2019 (EUT L 146 af 5.6.2019, s. 98).

            (3)  Europa-Parlamentets og Rådets forordning (EU) nr. 1307/2013 af 17. december 2013 om fastsættelse af regler for direkte betalinger til landbrugere under støtteordninger inden for rammerne af den fælles landsbrugspolitik og om ophævelse af Rådets forordning (EF) nr. 637/2008 og Rådet forordning (EF) nr. 73/2009 (EUT L 347 af 20.12.2013, s. 608).


title: Kommissionens Gennemførelsesforordning (EU) 2019/1980 af 26. november 2019 om ændring af forordning (EF) nr. 1484/95 for så vidt angår fastsættelse af repræsentative priser for fjerkrækød og æg samt ægalbumin

text:
                  29.11.2019

                  DA

                  Den Europæiske Unions Tidende

                  L 308/69

         KOMMISSIONENS GENNEMFØRELSESFORORDNING (EU) 2019/1980
         af 26. november 2019
         om ændring af forordning (EF) nr. 1484/95 for så vidt angår fastsættelse af repræsentative priser for fjerkrækød og æg samt ægalbumin
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Europa-Parlamentets og Rådets forordning (EU) nr. 1308/2013 af 17. december 2013 om en fælles markedsordning for landbrugsprodukter og om ophævelse af Rådets forordning (EØF) nr. 922/72, (EØF) nr. 234/79, (EF) nr. 1037/2001 og (EF) nr. 1234/2007 (1), særlig artikel 183, litra b),
         under henvisning til Europa-Parlamentets og Rådets forordning (EU) nr. 510/2014 af 16. april 2014 om handelsordninger for visse varer fremstillet af landbrugsprodukter og om ophævelse af Rådets forordning (EF) nr. 1216/2009 og (EF) nr. 614/2009 (2), særlig artikel 5, stk. 6, litra a), og
         ud fra følgende betragtninger:

                     (1)

                     Ved Kommissionens forordning (EF) nr. 1484/95 (3) er der fastsat gennemførelsesbestemmelser til ordningen for tillægsimporttold og repræsentative priser for fjerkrækød og æg samt ægalbumin.

                     (2)

                     Det fremgår af den regelmæssige kontrol af de data, som fastsættelsen af de repræsentative priser for fjerkrækød og æg samt ægalbumin er baseret på, at de repræsentative priser for importen af visse produkter bør ændres under hensyntagen til prisudsving alt efter oprindelse.

                     (3)

                     Forordning (EF) nr. 1484/95 bør derfor ændres.

                     (4)

                     For at foranstaltningen kan finde anvendelse så hurtigt som muligt, efter at de ajourførte data er blevet gjort tilgængelige, bør denne forordning træde i kraft på dagen for offentliggørelsen.

               VEDTAGET DENNE FORORDNING:

            Artikel 1
            Bilag I til forordning (EF) nr. 1484/95 erstattes af teksten i bilaget til nærværende forordning.

            Artikel 2
            Denne forordning træder i kraft på dagen for offentliggørelsen i Den Europæiske Unions Tidende.

            Denne forordning er bindende i alle enkeltheder og gælder umiddelbart i hver medlemsstat.
            Udfærdiget i Bruxelles, den 26. november 2019.

                  På Kommissionens vegne

                  For formanden

               Jerzy PLEWA

                  Generaldirektør

                  Generaldirektoratet for Landbrug og Udvikling af Landdistrikter

            (1)  EUT L 347 af 20.12.2013, s. 671.

            (2)  EUT L 150 af 20.5.2014, s. 1.

            (3)  Kommissionens forordning (EF) nr. 1484/95 af 28. juni 1995 om gennemførelsesbestemmelser til ordningen for tillægsimporttold og om fastsættelse af repræsentative priser for fjerkrækød og æg samt ægalbumin og om ophævelse af forordning nr. 163/67/EØF (EFT L 145 af 29.6.1995, s. 47).

            BILAG

                  »BILAG I

                              KN-kode

                              Varebeskrivelse

                              Repræsentativ pris
                              (i EUR/100 kg)

                              Sikkerhed, jf. artikel 3
                              (i EUR/100 kg)

                              Oprindelse  (1)

                              0207 12 90

                              Fjerkrækroppe af arten Gallus domesticus, såkaldte 65 pct.-høns, frosne

                              135,4

                              0

                              AR

                              0207 14 10

                              Udskårne udbenede stykker af høns af arten Gallus domesticus, frosne

                              236,9
                              213,0
                              244,8
                              233,7

                              19
                              26
                              17
                              20

                              AR
                              BR
                              CL
                              TH

                              1602 32 11

                              Tilberedninger af høns af arten Gallus domesticus, ikke kogt, stegt eller på lignende måde tilberedt

                              284,0

                              1

                              BR

               (1)  Den statistiske lande- og områdefortegnelse er fastsat ved Kommissionens forordning (EU) nr. 1106/2012 af 27. november 2012 om gennemførelse af Europa-Parlamentets og Rådets forordning (EF) nr. 471/2009 om fællesskabsstatistikker over varehandelen med tredjelande for så vidt angår ajourføring af den statistiske lande- og områdefortegnelse (EUT L 328 af 28.11.2012, s. 7).«


title: Kommissionens gennemførelsesforordning (EU) 2020/159 af 5. februar 2020 om fornyelse af godkendelsen af Enterococcus faecium DSM 7134 som tilsætningsstof til foder til fravænnede smågrise og slagtesvin og om ophævelse af forordning (EF) nr. 538/2007 (indehaver af godkendelsen er Lactosan Starterkulturen GmbH & Co) (EØS-relevant tekst)

text:
                  6.2.2020

                  DA

                  Den Europæiske Unions Tidende

                  L 34/22

         KOMMISSIONENS GENNEMFØRELSESFORORDNING (EU) 2020/159
         af 5. februar 2020
         om fornyelse af godkendelsen af Enterococcus faecium DSM 7134 som tilsætningsstof til foder til fravænnede smågrise og slagtesvin og om ophævelse af forordning (EF) nr. 538/2007 (indehaver af godkendelsen er Lactosan Starterkulturen GmbH & Co)
         (EØS-relevant tekst)
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Europa-Parlamentets og Rådets forordning (EF) nr. 1831/2003 af 22. september 2003 om fodertilsætningsstoffer (1), særlig artikel 9, stk. 2, og
         ud fra følgende betragtninger:

                     (1)

                     Forordning (EF) nr. 1831/2003 indeholder bestemmelser om godkendelse af fodertilsætningsstoffer og om grundlaget og procedurerne for meddelelse og fornyelse af en sådan godkendelse.

                     (2)

                        Enterococcus faecium DSM 7134 blev godkendt for en periode på 10 år ved Kommissionens forordning (EF) nr. 538/2007 (2) som tilsætningsstof til foder til fravænnede smågrise og slagtesvin.

                     (3)

                     I overensstemmelse med artikel 14, stk. 1, forordning (EF) nr. 1831/2003 indgav indehaveren af denne godkendelse en ansøgning om fornyelse af godkendelsen af Enterococcus faecium DSM 7134 som fodertilsætningsstof, både til fravænnede smågrise og til slagtesvin, med anmodning om, at tilsætningsstoffet klassificeres i tilsætningsstofkategorien »zootekniske tilsætningsstoffer«. Ansøgningen var vedlagt de oplysninger og dokumenter, der kræves i henhold til artikel 14, stk. 2, i forordning (EF) nr. 1831/2003.

                     (4)

                     Den Europæiske Fødevaresikkerhedsautoritet (»autoriteten«) konkluderede i sin udtalelse af 27. februar 2019 (3), at ansøgeren har fremlagt data, der viser, at tilsætningsstoffet opfylder godkendelsesbetingelserne. Autoriteten konkluderede, at Enterococcus faecium DSM 7134 ved forskriftsmæssig brug fortsat er sikkert for måldyr, forbrugere, brugere og miljøet. Autoriteten konkluderede også, at tilsætningsstoffet betragtes som potentielt hudsensibiliserende og respiratorisk sensibiliserende. Kommissionen mener derfor, at der bør træffes passende beskyttelsesforanstaltninger for at forhindre negative virkninger for menneskers sundhed, navnlig hvad angår brugerne af tilsætningsstoffet.

                     (5)

                     Vurderingen af Enterococcus faecium DSM 7134 viser, at betingelserne for godkendelse, jf. artikel 5 i forordning (EF) nr. 1831/2003, er opfyldt. Derfor bør godkendelsen af dette tilsætningsstof fornyes som anført i bilaget til nærværende forordning.

                     (6)

                     Som følge af fornyelsen af godkendelsen af Enterococcus faecium DSM 7134 som fodertilsætningsstof på de betingelser, der er fastsat i bilaget til nærværende forordning, bør forordning (EF) nr. 538/2007 ophæves.

                     (7)

                     Foranstaltningerne i denne forordning er i overensstemmelse med udtalelse fra Den Stående Komité for Planter, Dyr, Fødevarer og Foder —

               VEDTAGET DENNE FORORDNING:

            Artikel 1
            Godkendelsen af det i bilaget opførte tilsætningsstof, der tilhører tilsætningsstofkategorien »zootekniske tilsætningsstoffer« og den funktionelle gruppe »tarmflorastabilisatorer«, fornyes på de betingelser, der er fastsat i bilaget.

            Artikel 2
            Forordning (EF) nr. 538/2007 ophæves.

            Artikel 3
            Denne forordning træder i kraft på tyvendedagen efter offentliggørelsen i Den Europæiske Unions Tidende.

            Denne forordning er bindende i alle enkeltheder og gælder umiddelbart i hver medlemsstat.
            Udfærdiget i Bruxelles, den 5. februar 2020.

                  På Kommissionens vegne

                  Formand

               Ursula VON DER LEYEN

            (1)  EUT L 268 af 18.10.2003, s. 29.

            (2)  Kommissionens forordning (EF) nr. 538/2007 af 15. maj 2007 om godkendelse af en ny anvendelse af Enterococcus faecium DSM 7134 (Bonvital) som fodertilsætningsstof (EUT L 128 af 16.5.2007, s. 16).

            (3)  EFSA Journal 2019 17(3):5650.

            BILAG

                        Tilsætningsstoffets identifikationsnummer

                        Navn på indehaveren af godkendelsen

                        Tilsætningsstof
                        (Handelsnavn)

                        Sammensætning, kemisk betegnelse, beskrivelse, analysemetode

                        Dyreart eller -kategori

                        Maksimumsalder

                        Minimumsindhold

                        Maksimumsindhold

                        Andre bestemmelser

                        Godkendelse gyldig til

                        CFU/kg fuldfoder med et vandindhold på 12 %:

                           Kategori af zootekniske tilsætningsstoffer. Funktionel gruppe: Tarmflorastabilisatorer

                        4b1841

                        Lactosan
                        Starterkulturen
                        GmbH & Co

                           Enterococcus faecium DSM 7134

                           Tilsætningsstoffets sammensætning

                        Præparat af Enterococcus faecium DSM 7134
                        med et indhold i fast form på mindst:
                        Pulver: 1x1010 CFU/g tilsætningsstof
                        Granulater (mikroindkapslet): 1x1010 CFU/g tilsætningsstof

                        Smågrise (fravænnede)

                        —

                        0,5 × 109

                        4 × 109

                                    1.

                                    I brugsvejledningen for anvendelsen af tilsætningsstoffet og forblandingerne angives oplagringsbetingelserne og stabilitet over for varmebehandling.

                                    2.

                                    Foderstofvirksomhedslederne fastlægger driftsprocedurer og administrative foranstaltninger for brugerne af tilsætningsstoffet og forblandingerne med henblik på at imødegå risici ved anvendelse. I tilfælde, hvor risiciene ikke kan fjernes eller begrænses til et minimum gennem sådanne procedurer og foranstaltninger, må tilsætningsstoffet og forblandingerne kun anvendes med personlige værnemidler, herunder åndedrætsværn og hud- og øjenbeskyttelse.

                        26. februar 2030

                           Aktivstoffets karakteristika

                        Levedygtige celler af Enterococcus faecium DSM 7134

                           Analysemetode
                            (1)

                        Kvantitativ bestemmelse: pladespredning under anvendelse af galdeesculinazidagar (EN 15788)
                        Identifikation: PFG-elektroforese (pulsed field gel electrophoresis)

                        Slagtesvin

                        —

                        0,2 x 109

                        1 x 109

                        26. februar 2030

               (1)  Nærmere oplysninger om analysemetoderne findes på referencelaboratoriets hjemmeside: https://ec.europa.eu/jrc/en/eurl/feed-additives/evaluation-reports.